《上刘计使》
宋代·陈元晋

水心吾师今昌黎，如椽巨笔光虹蜺。
先公潜德粲版，却恨不识嵇中散。
九苞五彩丹穴雏，不巢阿阁翔海隅。
南来只影方自笔，天假之逢挹光耀。
一寒顿坐春温，贱子亦许扳龙门。
子期九原不可叫，筝琶纷纷不同调。
明公派自南轩来，祗今砥柱狂澜回。
一麾两节岭南北，尽是周程旧敭历。
书生疆附善类心，莫道冶跃非祥金。
偶然短簿令公喜，上下云龙固其志。
山谷昔见苏长公，自比小草依长松。
牵聊名字香闻素，未必今不如古。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。